SK Úradný vestník Európskej únie C 165/11

Súhrnné informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1/2004 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov

(2007/C 165/05)

Číslo pomoci: XA 125/06

Členský štát: Holandsko

Región: Provincie Limburg

Názov schémy štátnej pomoci alebo názov podniku prijímajúcej individuálnu pomoc: Verplaatsing melkveehouderij Houben in Zuid- Limburg (Premiestnenie farmy na chov mliečneho dobytka Houben v južnom Limbursku)

Právny základ: Algemene Subsidieverordening 2004

Subsidieregels voorbereidingskosten verplaatsing melkveehouderijen Zuid-Limburg

Ročné výdavky plánované v rámci schémy pomoci alebo celková výška individuálnej pomoci poskytnutej podniku: Celkový jednorazový príspevok poskytnutý provinciou predstavuje 100 000 EUR na premiestnenie.

Maximálna intenzita pomoci: Maximálna výška pomoci poskytnutej chovateľovi mliečneho dobytka predstavuje 40 % nákladov na premiestnenie do maximálnej výšky 100 000 EUR. Uvedená suma pomoci sa rovná pomoci poskytovanej poľnohospodárovi, ak poľnohospodár premiestnením vo verejnom záujme získa modernejšie zariadenia a ak v dôsledku tohto premiestnenia dôjde k zvýšeniu výrobnej kapacity. Ak dochádza k zvýšeniu hodnoty príslušných zariadení a zvýšeniu výrobnej kapacity, príspevok poľnohospodára musí zodpovedať aspoň 60 % zvýšenia hodnoty príslušných zariadení alebo výdavkov súvisiacich so zvýšením výrobnej kapacity. Vyplýva to z článku 6 ods. 3 a 4 nariadenia (ES) č. 1/2004. Príspevok chovateľa mliečneho dobytka je minimálne 60 %. Farma na chov mliečneho dobytka Houben: odhadované náklady 1 612 776,00 EUR.

Dátum implementácie: Rozhodnutie o poskytnutí subvencie bude vydané po potvrdení zo strany EÚ o doručení tohto oznámenia.

Trvanie schémy štátnej pomoci alebo individuálnej pomoci: Od decembra 2006 do 31. decembra 2008 vrátane.

Účel pomoci: Pomoc sa vzťahuje na premiestnenie perspektívnych podnikov na chov mliečneho dobytka vo verejnom záujme z oblastí, kde existujú obmedzenia najmä z hľadiska územného plánovania, ale kde je existencia fariem na chov mliečneho dobytka mimoriadne dôležitá na udržanie kvality životného prostredia a krajiny. Podľa cieľov provincie musí byť premiestnenie farmy na chov mliečneho dobytka zamerané na kvalitu krajiny a životného prostredia a trvalo udržateľný rozvoj.

Príslušné odvetvia hospodárstva: Pomoc môžu získať farmy s intenzívnym chovom mliečneho dobytka (malé a stredné podniky) s veľkosťou 75 holandských veľkostných jednotiek (Nederlandse grootte eenheden – NGE) alebo viac, ktoré sa nachádzajú v oblastiach s vyšším ako dvojpercentným výškovým stúpaním v južnom Limbursku.

Názov a adresa orgánu poskytujúceho pomoc:

Provincie Limburg Limburglaan 10 Postbus 5700 6202 MA Maastricht Nederland

Internetová stránka: www.limburg.nl

XA číslo: XA 126/06

Členský štát: Spojené kráľovstvo

Región: Kerridge Ridge and Ingersley Vale

Názov schémy štátnej pomoci alebo názov spoločnosti prijímajúcej individuálnu pomoc: Kerridge Ridge and Ingersley Vale Countryside and Heritage Project

Právny základ: The National Heritage Act 1980 set up a fund called the National Heritage Memorial Fund (NHMF). The Act has been amended several times, principally by the National Heritage Act 1997 and the National Lottery Act 1993 and 1998.

Ročné výdavky plánované v rámci schémy alebo celková výška individuálnej pomoci poskytnutej spoločnosti: Celkový rozpočet projektu na 4 roky je 1,1 milióna GBP vrátane všetkých administratívnych výdavkov a práce na nepoľnohospodárskej pôde. Celkové náklady na fyzickú prácu vykonanú na poľnohospodárskej pôde sú 145 500 GBP.

Táto suma môže byť ďalej rozdelená podľa finančných rokov:

Maximálna intenzita pomoci: 100 %

Dátum implementácie:

Trvanie schémy štátnej pomoci alebo individuálnej pomoci: Schéma končí ku 30. júnu 2010.

Účel pomoci: Účelom pomoci je uchovať a obnoviť dôležité prvky historického dedičstva v krajine v oblastiach Kerridge Ridge a Ingersley Vale.

Pomoc bude vyplatená v súlade s článkom 5 nariadenia 1/2004 a za oprávnené náklady budú považované investičné práce určené na zachovanie charakteristických znakov dedičstva nevýrobného charakteru.

Príslušný(-é) sektor(-y): Sektor poľnohospodárstva – všetky podniky zaoberajúce sa výrobou.

Internetová stránka: http://www.kriv.org.uk/documents/documents/KRIVStateAidExemptionDocument.doc

Na spodnej časti stránky kliknite na odkaz „Defra State Aid“ vpravo.

http://defraweb/farm/policy/state-aid/setup/exist-exempt.htm

Ďalšie informácie: Vlastníci pôdy nezaoberajúci sa poľnohospodárstvom budú pokrytí schémou National Heritage Memorial fund (NN 11/02), ktorá bola osobitne schválená Európskou komisiou.

Podpísané a datované v mene Ministerstva životného prostredia, výživy a vidieckych záležitostí (príslušný orgán Spojeného kráľovstva).

Neil Marr

Agricultural State Aid

Defra

8B 9 Millbank

c/o 17 Smith Square

London SW1P 3JR

United Kingdom